Lav et referat af nedenstående tekst:

Tekst:
Direktør i Fårup Sommerland, Niels Jørgen Jensen, er en glad mand. For han kan se tilbage på en sæson, hvor det er lykkedes sommerlandet at opnå det tredjestørste besøgstal i parkens historie kun overgået i årene 2011 og 2013. I alt har 607.687 gæster besøgt Fårup Sommerland i 2021, og besøgstallet skal ses i lyset af, at parken stort set ingen norske gæster har haft i år mod normalt omkring 70.000 norske besøg. I det hele taget har sæsonen været atypisk med en noget træg start på sæsonen, hvor coronaen spændte ben. - Vi startede året med forskellige coronarestriktioner med blandt andet fremvisning af coronapas og brug af mundbind. Så det var en behersket start, vi havde i maj, siger Niels Jørgen Jensen og tilføjer: - Men tingene tog fart henover juni, juli og august, og så har vi haft en superflot finale med lyseventen Lysfald. Det er en fantastisk følelse, vi står med nu efter 20 hårde måneder med corona som ledsager. Efterårsferien slog rekord Og netop den flotte slutspurt redder i høj grad sæson 2021 for Fårup Sommerland. Alene i efterårsferien havde parken besøg af hele 82.577 gæster, hvilket er flest besøgende nogensinde. Den gamle rekord lød på 55.000 gæster i efterårsferien. - Vi havde en rigtig fin sommer, og sensommeren var god. Og så lancerede vi det nye koncept med Lysfald, hvor vi prøvede at holde parken åben om aftenen. Det har vist sig at være en kæmpe succes, for parken tager sig utrolig flot ud med forskellige farver med lys og lyd, siger Niels Jørgen Jensen. Succesen med Lysfald betyder, at Fårup Sommerland har fået blod på tanden til at tænke flere events ind i parken. 100 millioner kroner investeres i Fønix Fårup Sommerlands direktør er ikke bare glad for sæsonen, han ser også med fortrøstning frem mod næste sæson. For Fårup Sommerland kunne tidligere på året løfte sløret for, at parken investerer op mod 100 millioner kroner i Danmarks største og hurtigste rutsjebane, Fønix, der åbner i påsken 2022. - Vi har haft den tilgang, at vi ville bevare et højt aktivitetsniveau, skabe fornyelser i parken og investere os ud af coronakrisen. Den formel har for Fårup Sommerland vist sig at være den rigtige, og derfor har vi også store forventninger til næste år, når vi klipper snoren til Danmarks største rutsjebane, siger Niels Jørgen Jensen. Fårup Sommerland slår dørene op til næste års sæson 9. april 2022.

Referat:
På trods af corona og manglende norske gæster lander forlystelsesparken det tredjestørste besøgstal i parkens historie.